1938 בברית המועצות
אירועים בולטים

7 בינואר – החלטת נ.ק.ו.ד. על בדיקת תוכן מכתבי החיילים והקצינים.
9 בינואר – פקודת נ.ק.ו.ד. על האצת הפעילות בתחבורה.
11 בינואר – תחילת ישיבות הוועד המרכזי של המפלגה על הדרך בה חברי המפלגה הוצאו משורות המפלגה. במהלך הדיונים הוחלט שבמקרים מסוימים הם הוצאו משורות המפלגה ללא הצדקה. ה"אשמים" בכך הוצאו להורג.
12 בינואר – תחילת הישיבות של הסובייט העליון לאחר הבחירות שנערכו בשנת 1937. מיכאיל קלינין נבחר ליו"ר הסובייט ובהתאם לחוקה – לראש המדינה.
15 בינואר – נ.ק.ו.ד. התנגד לכל קיצור תקופות המעצר.
18 בינואר – פקודת נ.ק.ו.ד. על חיסול מוחלט של "מחתרת" המפלגה הסוציאל-רבולוציונרית. תוך שבוע נעצרו 12 אלף אנשים.
21 בינואר – הוחלט להודיע למשפחות על מיקום הימצאותם של נעצרים, אבל לא להעביר מכתבים ולא לקבל חבילות.
24 בינואר – ראשי הנ.ק.ו.ד. ערכו אספות במטרה לסכם את הפעילות של הארגון בשנה האחרונה.
31 בינואר – החמרת העונש למשיגי גבול המדינה. העונש המינימלי הוא 10 שנות מאסר.
6 בפברואר – תאונה של ספינת אוויר B-6‏. 31 אנשי צוות נהרגו.
14 בפברואר – הנ.ק.ו.ד. מאיץ את הפעילות נגד המנשביקים והאנרכיסטים.
19 בפברואר – סיום הפעילות של תחנת המחקר SP-1 במימי האוקיינוס הארקטי.
2 במרץ – תחילת משפט מוסקבה השלישי. על ספסל הנאשמים 21 חברי מפלגה בולטים כולל ניקולאי בוכארין, אלכסיי ריקוב, כריסטיאן רקובסקי וראש נ.ק.ו.ד. לשעבר גנריך יגודה. כל הנאשמים מודים בפעילות נגד השלטון ובקשר לרצח סרגיי קירוב, ולריאן קויבישב ומקסים גורקי. עם סיום המשפט, 18 נאשמים מוצאים להורג, 3 נשפטים ל-15–25 שנות מאסר ומוצאים להורג בשנת 1941. בהמשך, 4 נאשמים בשנת 1963 ובשנת 1988 כל יתר הנאשמים למעט גנריך יגודה זוכו מכל האשמות.
15 במרץ – ברית המועצות מכריזה רשמית כי המדינאי הסובייטי ניקולאי בוכארין הוצא להורג.
17 במרץ – ברית המועצות מכריזה רשמית על התנגדות לסיפוח אוסטריה לגרמניה.
8 באפריל – ניקולאי יז'וב הועבר לתפקיד קומיסר עממי לענייני תחבורה ימית בנוסף לראש נ.ק.ו.ד.
12 במאי – מזכיר המדינה האמריקני קורדל הול דחה את הצעתה של ברית המועצות להסכם הגנה משותף נגד גרמניה הנאצית.
10 ביוני – בהתאם להחלטת פוליטביורו מופסקת פעילות נגד אזרחים ממוצא סיני.
13 ביוני – גנריך סמוילוביץ' ליושקוב, ראש ה-נ.ק.ו.ד. באזור המזרח הרחוק ערק ליפן. האצת הפעילות נגד מתנגדי השלטון באזור.
24 ביוני – בחירות לסובייט העליון של הרפובליקות שמרכיבות את ברית המועצות.
28 ביוני – דיווח הנ.ק.ו.ד. על גילוי פעילות נגד השלטון בצבא.
11 ביולי – תחילת התקריות עם צבא יפן באזור אגם חסן בגבול עם סין. הקרב נמשך עד לאוגוסט.
20 ביולי – לברנטי בריה מונה סגן של ניקולאי יז'וב בנ.ק.ו.ד..
21 ביולי – הנ.ק.ו.ד. קיבל החלטה על קיצור הליכים בחקירות פוליטיות.
22 באוגוסט – לברנטי בריה מונה לסגן ראשון של ניקולאי יז'וב בנ.ק.ו.ד..
27 באוגוסט – בהתאם להחלטת נ.ק.ו.ד. ניתן לבצע הליך של גירושים בהיעדר אחד מבני זוג, במקרה שהוא נעצר.
15 בספטמבר – פקודת על הקמת ועדות של 3 אנשים לקבלת החלטות על מעצר והוצאה להורג. ועדות אלו נהפכו לכלי עיקרי לקבלת החלטות על העונש.
29 בספטמבר – קבלת החלטה על החמרת המשטר במחנות העבודה.
8 באוקטובר – הקמת ועדה בה היו חברים ניקולאי יז'וב, לברנטי בריה ואנדריי וישינסקי לקבלת החלטה על שיטות חדשות לקידום חקירות.
1 בנובמבר – פרסום ספר הלימוד "היסטוריה של מפלגת הקומוניסטים" בה מפורטים בהרחבה הישגיו של יוסיף סטלין בבניית המפלגה והמדינה.
14 בנובמבר – פרסום החלטה של הפוליטביורו על גילוי פעילות נגד השלטון בנ.ק.ו.ד..
17 בנובמבר – פרסום החלטת הפוליטביורו על הפסקת פעילות הגופים החוץ-משפטיים להחלטה על עונש העצורים.
25 בנובמבר – לברנטי בריה מונה לראש נ.ק.ו.ד..
26 בנובמבר – ביטול פעילות כל הגופים חוץ-משפטיים שהוקמו במהלך 1936–1937.
8 בדצמבר – לברנטי בריה מונה לראש נ.ק.ו.ד.. ניקולאי יז'וב הועבר לתפקיד הקומיסר לענייני תחבורה ימית.
22 בדצמבר – החלטה על ביטול כל החלטות של גופים חוץ-משפטיים שטרם בוצעו.
27 בדצמבר – כינון תואר גיבור העמל הסוציאליסטי.